Author: Тамара

Муркаш тĕп библиотеки

2011 çулхи кăрлачăн 21-мĕшĕнче чăваш пичечĕн патриархĕ 105 çул тултарать. Паян «Хыпар» чăннипех те Чăваш Республикинчи хаçат-журнал хушшинче чи хисепли, Раççейри наци хаçачĕсен йышĕнче чи сумлисенчен пĕри. «Хыпар» пĕр ĕмĕр ытла культурăпа çут ĕç миссине пурнăçлать. Хаçат социаллă пурнăç, экономика ыйтăвĕсемпе çивĕч материалсем пичетлет, политика лару-тăрăвне тишкерет, кулленхи оперативлă хыпарсемпе паллаштарать.
«Хыпар» издательствин хаçачĕсем:

Адрес:
Чӑваш Республики
Муркаш районӗ
Муркаш сали
Хӗрлӗ тӳрем, 5
Телефон
(8 83541) 62-6-36
Ӗҫ вӑхӑчӗ :
8:00—18:00
Шӑмат кун 8:00— 17:00
Вырсарни кун—канмалли кун

ЧĂВАШ ТĔНЧИН ХЫПАРÇИ

Муркаш сали
2011

«Хыпар» — Чăваш Енре чăваш чĕлхипе тухса тăракан хаçат. Ăна никĕслекенĕ — Николай Васильевич Никольский. Хаçата «Хыпар» издательство çурчĕ кăларать.
Пĕрремĕш кăларăмĕ 1906 çулхи кăрлачăн 21-мĕшĕнче тухнă. 1918 çулхи нарăс уйăхĕнчен пуçласа хаçат «Канаш», «Чăваш коммуни», «Коммунизм ялавĕ» ятсемпе пичетленнĕ. 1991 çулхи çурла уйăхĕн 30-мĕшĕнче каллех малтанхи ятпа - «Хыпар» - тухма пуçланă.

Пĕтес пек кисренет тĕнче!
Ун тăнăçсăр кĕрлевĕнче
Ăса, чуна мĕскер хăтарĕ?
Чăвашлăх пур-ха чунсенче!
Ун пиллĕ Ĕмĕрлĕхĕнче
Янрать - Никольскийĕн “Хыпарĕ”.
Геннадий АЙХИ,
Чăваш халăх поэчĕ. 2003.

«Хыпар» хăйĕн страницисенче наци культурине, чĕлхине, общество шухăш-кăмăлне аталантарас, палăртас, халăха çĕр-шыври политика пурнăçĕпе çывăхлатас ыйтусене çутатнă. Çав вăхăтри хаçатăн номерĕсем пирĕншĕн - тăван халăхăн пурнăçĕн тĕкĕрĕ тата ăна истори, этнографи, тавра пĕлÿ, ытти енĕпе тĕпчемелли çăл куçсенчен пĕри.
«Хыпар» хаҫат ҫинчен ҫырнӑ
статьясен библиографи списокӗ
Изоркин, Арсений Васильевич. Чӑваш чӗрӗлӗхӗн хыпарҫисем : Вӗрентӳ пособийӗ / А. В. Изоркин, И. Н. Ульянов яч. Чӑв. патш. ун-чӗ. - Шупашкар : Чӑваш ун-чен изд-ви, 2000. - 164 с.
Петров, Константин Константинович. "Хыпар" никӗслевҫи : "Хыпар" кӗнеки / К. К. Петров ; Худож. О. А. Улангин, Фоторепродукцийесем Г. Т. Верблюдован. - Шупашкар, 1996. - 96 с.
Хыпарҫӑсем : Комплект открыток / Текст И. Иванова, Худож. О. Улангин, Ред. А. Леонтьев. - Шупашкар : Тип. N 1, 1996. - 16 с. - (К 90-летию выхода газеты "Хыпар" .).

***
Георгиева Н. "Хыпара" - чи пысӑк награда : [массӑлла информаци хатӗрӗсен "Пресса-2007" Пӗтӗм тӗнчери 14-мӗш куравӗнче "Хыпар" хаҫата республика прессине, журналистикине тата пичетне 100 ҫул хушши аталантарнӑшӑн наградӑпа чысланӑ] / Н. Георгиева // Хыпар. - 2006. - 24 чӳк
Круглова Н. Н. "Хыпар" - чӑваш халӑх хаҫачӗ : ["Хыпар" хаҫат юбилейне паллӑ тумалли аслӑ тата вӑтам классенче ирттермелли сценарий] / Н. Н. Круглова // Халах шкуле. - 2006. - № 1. - С. 47-48.
Кузнецов, Геннадий. "Хыпар" хаҫата ҫырӑнсамччӗ эс, хӑта : акросӑвӑ / Геннадий Кузнецов // Хыпар. - 2007. - 18 ҫурла. - С.4
Скворцов Г. Н. В. Никольский, "Хыпар" тата Хапӑс тӑрӑхӗ : [Н. В. Никольский пурнӑҫӗпе ӗҫӗ-хӗлӗ ҫинчен] / Г. Скворцов // Ҫӗнтерӳ ҫулӗ. - 2006. - 12 ака. - С.2
Смирнова, Надежда. Сан ятупа ҫӗкленнӗ чӑваш ячӗ : [Муркаш район администрацийӗн ларусен залӗнче чӑвашсен пӗрремӗш хаҫачӗ "Хыпар" тухма пуҫланӑранпа 100 ҫул ҫитнине халалласа уяв иртни ҫинчен] / Н. Смирнова ; фот. Г. Верблюдов // Хыпар. - 2006. - 18 ака
Юман, Анатолий. Хыпарҫӑсем : "Чӑвашсен пӗрремӗш хаҫачӗ "Хыпар". 1906-2006" аса илӳсемпе документсен кӗнекине вуласа тухсан пуҫа килнӗ шухӑшсем / Анатолий Юман // Хыпар. - 2006. - 30 раштав. - С.20